S-6324/2023

Mál þetta, sem dómtekið var 15. desember 2023, var höfðað með ákæru héraðs-saksóknara, dagsettri 19. október sama ár, á hendur B-kk-þgf M-kk-þgf I-kk-þgf, kenni-tala [...], [...], Reykjavík, „fyrir sérstaklega hættulega líkamsárás, með því að hafa þriðjudaginn [24.] maí 2022, í verslunarmiðstöðinni [...], [...], Reykjavík, veitt A, kt. [...], hnéspark í höfuðið með þeim afleiðingum að A hlaut heilahristing, tognun og ofreynslu á hálshrygg.

Telst þetta varða við 2. mgr.218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Af hálfu A, kt. [...], er gerð sú krafa að ákærða verði gert að greiða honum skaða- og miskabætur samtals kr. 800.000,- með vöxtum [samkvæmt] 8. gr. vaxtalaga nr. nr. 38/2001 frá [24. maí 2022], en síðan með dráttarvöxtum [samkvæmt] 9. gr., sbr. 1. mgr. 6. gr. vaxtalaga frá þeim degi er mánuður er liðinn frá því að krafan er birt kærða til greiðsludags. Þáer þess jafnframt krafist að ákærða verði gert að greiða A málskostnað að skaðlausu [samkvæmt] síðar framlögðum málskostnaðarreikningi eða að mati réttarins að viðbættum 24% virðisaukaskatti, fyrir að halda fram bótakröfu sinni í málinu.“

Ákæra var birt 6. nóvember 2023 og málið var þingfest 1. desember sama ár. Ákærði kom fyrir dóminn 15. sama mánaðar, sem var þriðja fyrirtaka eftir þingfestingu, og játaði skýlaust sök samkvæmt ákæru og gekkst við bótaskyldu en mótmælti bótafjárhæð. Sann-að er með játningu ákærða og öðrum gögnum málsins að ákærði er sekurum þá háttsemi sem honum er gefin að sök og er brot hans rétt heimfært til refsiákvæðis í ákæru. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda, réttargæslumanni og verjanda hafði verið gefinn kostur á að tjá sig um lagaatriði, ákvörðun viðurlaga, auk atriða varð-andi bótakröfu. Ákæruvaldið gerir sömu dómkröfur og greinir í ákæru. Hið sama á við um bótakrefjanda. Ákærði krefst vægustu refsingar sem lög leyfa, að fjárhæð bótakröfu verði lækkuð og að þóknun skipaðs verjanda greiðist úr ríkissjóði.

Ákærði er fæddur í [...] og samkvæmt sakavottorði hefur hann margsinnis áður gerst brotlegur við refsilög. Það sem hér skiptir aðallega máli er að ákærða var með dómi Héraðsdóms Reykjavíkur frá [...]2023, sem er undir áfrýjun fyrir Landsrétti, gert að sæta níu mánaða fangelsi vegna þjófnaðar, eignaspjalla, nytjastuldar, lyfja-, fíkniefna- og sviptingar aksturs, auk varslna á fíkniefnum. Var sá dómur hegningarauki við dóm sama héraðsdómstóls frá [...]2022 þar sem ákærða var gert að sæta sjö mánaða fangelsi vegna gripdeildar, nytjastuldar, vopnalagabrots, lyfja-, fíkniefna- og sviptingaraksturs. Með dómi fyrrgreinds héraðsdómstóls frá [...]2020 var ákærða gert að sæta fjögurra mánaða fangelsi vegna brots gegn valdstjórninni, hættubrots, auk umferðarlagabrota. Var dóm-urinn hegningarauki við dóm sama dómstóls frá [...] 2019 þar sem ákærða var gert að sæta 12 mánaða fangelsi vegna brots gegn valdstjórninni, líkamsárásar, nytjastuldar, þjófnaðar, varslna á fíkniefnum, lyfja-, fíkniefna- og sviptingaraksturs, auk vopna-lagabrots. Var dómurinn hegningarauki við dóm Héraðsdóms Suðurlands frá [...] 2019 þar sem ákærða var gert að sæta tíu mánaða fangelsi, þar af sjö mánaða skilorðsbundið, vegna nytjastuldar. Með refsingunni var dæmdur upp eldri átta mánaða skilorðsdómur Héraðsdóms Reykjavíkur frá [...]2019 sem var meðalannars vegna húsbrots, þjófnaðar, gripdeildar, ráns, nytjastuldar, lyfja-, ölvunar-, fíkniefna- og sviptingaraksturs. Að öðru leyti eru ekki efni til að rekja sakaferil ákærða.

Brot það sem ákærði hefur nú verið sakfelldur fyrir var framið áður en téður dómur frá [...] 2023 var kveðinn upp. Að þessu virtu ber að ákvarða refsingu ákærða sem hegn-ingarauka er samsvari þeirri þyngingu hegningarinnar, sem kynni að hafa orðið, ef dæmt hefði verið um öll brotin í fyrra málinu. Ákærða til málsbóta verður litið til skýlausrar játningar hans fyrir dómi, auk þess sem hið sama var að mestu uppi við skýrslugjöf hans við rannsókn málsins hjá lögreglu. Til refsiþyngingar horfir að háttsemin var til þess fallin að vera hættuleg þar sem hún beindist meðal annars að höfði brotaþola. Sakaferill ákærða horfir heilt á litið til refsiþyngingar. Þar sem málið er rekið sem játningarmál fyrir dómi eru ekki efni til að beita ítrekunarheimild samkvæmt 1. mgr. 218. gr. c í almennum hegningarlögum, eins og hér stendur á. Að öllu framangreindu virtu, og með vísan til 3., 5. og 8. tölul. 1. mgr. 70. gr. og 78. gr., sbr. 77. gr., í sömu lögum, þykir refsing ákærða hæfilega ákveðin fangelsi í fjóra mánuði.

Við úrlausn á bótakröfu liggur fyrir að ákærði hefur verið sakfelldur fyrir brot gegn 2. mgr. 218. gr. almennra hegningarlaga. Með því hefur hann verið fundinn sekur um að hafa valdið brotaþola líkamstjóni með ólögmætri og saknæmri háttsemi. Að þessu virtu eru uppfyllt skilyrði a-liðar 1. mgr. 26. gr. skaðabótalaganr. 50/1993, sbr. 13. gr. laga nr. 37/1999. Almennt má gera ráð fyrir miska vegna brots af þeim toga sem ákærði hefur verið sakfelldur fyrir. Að þessu virtu og með hliðsjón af dómvenju verða miskabætur ákveðnar að álitum, 500.000 krónur. Að framangreindu virtu verður ákærða gert að greiða brotaþola fyrrgreindar bætur með vöxtum og dráttarvöxtum, eins og nánar greinir í dómsorði. Upphafstími dráttarvaxta miðast við 6. desember 2023 en þá var liðinn mán-uður frá birtingu ákæru fyrir honum, sbr. vottorð um birtingu fyrirkalls. Brotaþoli nýtur aðstoðar skipaðs réttargæslumanns og verður honum því ekki dæmdur málskostnaður samkvæmt 3. mgr. 176. gr. laga nr. 88/2008, sbr. það sem síðar greinir um þóknun réttar-gæslumanns.

Með hliðsjón af framangreindum málsúrslitum og með vísan til 1. mgr. 235. gr., sbr. 233. gr., laga nr. 88/2008 ber að dæma ákærða til greiðslu sakarkostnaðar. Til þess kostnaðar tel st þóknun skipaðs verjanda ákærða, Þ-kk-ef Þ-kk-ef lögmanns, vegna vinnu fyrir dómi, sem þykir út frá eðli og umfangi máls hæfilega ákveðin 300.000 krónur, að með-töldum virðisaukaskatti. Undir sakarkostnað fellur einnig þóknun til handa tilnefndum verjanda ákærða á rannsóknarstigi, Á-kvk-ef L-kvk-ef L-kvk-ef lögmanns, sem þykir hæfilega ákveðin 90.396 krónur, að meðtöldum virðisaukaskatti. Einnig fellur undir sakarkostnað þóknun til handa skipuðum réttargæslumanni brotaþola, H-kvk-ef G-kvk-ef Þ-kvk-ef lögmanns, vegna vinnu á rannsóknarstigi og fyrir dómi, sem þykir út frá eðli og umfangi máls hæfilega ákveðin 350.000 krónur, að meðtöldum virðisaukaskatti. Þessu til viðbótar verður felldur á ákærða annar sakarkostnaðar samkvæmt yfirliti ákæru-valdsins, 50.720 krónur.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari. Af hálfu brotaþola flutti málið H-kvk-nf G-kvk-nf Þ-kvk-nf lögmaður.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, B-kk-nf M-kk-nf I-kk-nf, sæti fangelsi í fjóra mánuði.

Ákærði greiði A 500.000 krónur í m iskabæturmeð vöxtum samkvæmt 1. mgr. 8. gr. laga nr. 38/2001 um vexti og verðbætur, frá 24. maí 2022 til 6. desember 2023, en með dráttarvöxtum samkvæmt 9. gr., sbr. 1. mgr. 6. gr., sömu laga frá þeim tíma til greiðsludags.

Ákærði greiði samtals 791.116 krónur í sakarkostnað til ríkissjóðs, og er þar meðal annars innifalin þóknun skipaðs verjanda hans, Þ-kk-ef Þ-kk-ef lögmanns, 300.000 krónur, þóknun fyrri tilnefnds verjanda ákærða, Á-kvk-ef L-kvk-ef L-kvk-ef lögmanns, 90.396 krónur, og þóknun skipaðs réttargæslumanns brotaþola, H-kvk-ef G-kvk-ef Þ-kvk-ef lögmanns, 350.000 krónur.

D-kk-nf K-kk-nf